Der er varsel om kraftig vind og regn i Nordjylland.

Hos Grønhøj Strandcamping, der ligger ved Løkken, har man taget sine forholdsregler. På Facebook opfordrer de campister til at sikre telte. - Det er ikke slemt nu, siger René Ostenfeld, der har Grønhøj Camping. Han har været rundt og forberede pladsen i løbet af formiddagen. - Erfaringen siger jo, at det er en god idé at give besked, ellers flyver det rundt. Og så skal jeg jo ud at rende, lyder det fra René Ostenfeld, der ellers melder om en godt fyldt campingplads.